
1. [bookmark: _Toc164173044]Bendra informacija
1.1. Kertinis valstybės telekomunikacijų centras (toliau – KVTC, perkančioji organizacija), įstaigos kodas 121738687, buveinės adresas: Gedimino pr. 40, LT-01110 Vilnius (toliau vadinama – perkančioji organizacija, KVTC), numato įsigyti TEMPEST A IP telefonus (5 vnt.). 
1.2. KVTC yra perkančioji organizacija, veikianti gynybos srityje bei valdanti ypatingos svarbos informacinę infrastruktūrą. Perkančioji organizacija yra pridėtinės vertės mokesčio (PVM) mokėtoja.
1.3. Pirkimas neatliekamas naudojantis centralizuotų pirkimų katalogu, nes CPO kataloge nėra pirkimo objektą atitinkančių prekių. 
[bookmark: _Hlk164253782]1.4. Pirkimą vykdo pirkimo organizatorius.
       1.5. Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4 papunkčiu (nustatyti Techninėje specifikacijoje).
        1.6. Tiesioginį ryšį su tiekėjais CVP IS priemonėmis įgaliotas palaikyti KVTC Planavimo ir viešųjų pirkimų skyriaus prekių ir paslaugų pirkimo specialistas Andrej Grigorjev, tel. +370 633 47 164, el. p. andrej.grigorjev@kam.lt.


2. [bookmark: _Toc164173045]Pirkimo objektas
[bookmark: _GoBack]         2.1. Perkančioji organizacija numato įsigyti TEMPEST A IP telefonus (toliau – Prekės). Detalus perkamų prekių reikalavimų aprašymas pateiktas Pirkimo sąlygų 2 priede „Techninė specifikacija“ ir 4 priede „Sutarties projektas“.
         2.2. Prekės turi būti pristatytos ne vėliau kaip per 12 (dvyliką) mėnesių nuo sutarties įsigaliojimo dienos. Pristatymo adresas: Kertinis valstybės telekomunikacijų centras, Gedimino pr. 40, Vilnius. 
         2.3. Pirkimo objektas į atskiras pirkimo objekto dalis neskaidomas.
         2.4. Pirkimui skirta maksimali lėšų suma yra 20000,00 Eur be PVM.  Pirkimui skirta lėšų suma bus naudojama vertinant, ar tiekėjo pasiūlyme nurodyta kaina nėra per didelė ir nepriimtina (Pasiūlymai, kurių kaina bus didesnė nei 20000,00 Eur be PVM, bus atmesti).
         2.5. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
         2.6. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

[bookmark: _Toc164173046]3.      Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai
3.1. Perkančioji organizacija nustato privalomą tiekėjo pašalinimo pagrindą, nurodytą Viešųjų pirkimų įstatymo 46 straipsnio 21 dalyje. Tiekėjas teikdamas pasiūlymą pasiūlymo formoje (3 priedas, 3 lentelėje) privalo nurodyti atitikimą / neatitikimą dėl baudžiamojo poveikio priemonės.
3.2. Tiekėjams nenustatomi kvalifikacijos reikalavimai, ir (arba) reikalavimai dėl kokybės vadybos sistemos ir aplinkos apsaugos vadybos sistemos standartų laikymosi. 
3.3. Pirkime Europos bendrasis viešojo pirkimo dokumentas (EBVPD) nebus naudojamas. Tiekėjas teikdamas pasiūlymą neturi pateikti nei EBVPD nei laisvos formos deklaracijos dėl atitikties reikalavimams. Atitiktis dėl Viešųjų pirkimų įstatymo 46 straipsnio 21 dalyje nurodyto reikalavimo nurodomas pirkimo dokumentų Specialiųjų sąlygų 3 priedo „Pasiūlymo forma“ 3 lentelėje.

4. [bookmark: _Toc164173047]Reikalavimai, susiję su nacionaliniu saugumu
4.1. Perkančioji organizacija atmes tiekėjo pasiūlymą, jei bus tenkinama bent viena Viešųjų pirkimų įstatymo 45 straipsnio 21 dalies 1-6 punktuose nurodytų sąlygų. Tiekėjas kartu su pasiūlymu turi pateikti užpildytą pirkimo dokumentų specialiųjų sąlygų 5 priedą „Informacija apie tiekėją (subtiekėją, subteikėją, subrangovą, kitą sutartinai veikiantį ūkio subjektą, kurio pajėgumais remiasi, gamintoją ar juos kontroliuojantį asmenį)“ ir 6 priedą „Tiekėjo deklaracija dėl atitikimo nacionalinio saugumo reikalavimams“ bei Tiekėjo laisvos formos deklaraciją, kad siūlomos Prekės/paslaugos atitinka kibernetinio saugumo reikalavimus, taikomus kibernetinio saugumo subjektams, nurodytus Kibernetinio saugumo reikalavimų apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 "Dėl Lietuvos Respublikos kibernetinio saugumo įstatymo įgyvendinimo".
4.2. Perkančiajai organizacijai kilus abejonių dėl tiekėjo atitikimo nacionalinio saugumo reikalavimams, ji prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, Viešųjų pirkimų įstatymo 51 straipsnio 12 dalyje nurodytus ar kitus perkančiajai organizacijai priimtinus dokumentus ir (ar) paaiškinimus. Tokių dokumentų ir (ar) paaiškinimų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą. 

5. [bookmark: _Toc164173048]Specialieji reikalavimai pasiūlymų rengimui ir pateikimui
5.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
5.1.1. tiekėjo pasirašytas pasiūlymas, parengtas pagal Specialiųjų pirkimo sąlygų 3 priede „Pasiūlymo forma“ pateiktą pasiūlymo formą;
5.1.2. užpildyta siūlomų prekių atitikimo techniniams reikalavimams lentelė (pateikiama kartu su pasiūlymu);
5.1.3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
5.1.4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
5.1.5. jeigu tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
5.1.6. jeigu tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
5.1.7. jeigu taikoma, pateikiami gamintojo tiekėjui išduoti dokumentai (gamintojo techninė dokumentacija su prekės aprašymu, patvirtinanti prekių atitikimą minimaliems techniniams reikalavimams) ar kiti įrodymai (jei taikoma). Pageidautina, kad kiekvienas dokumentas būtų įvardytas kaip siūlomos įrangos kodas/modelis arba pateikiama nuoroda į įrangos aprašymą gamintojo svetainėje į konkretų įrenginį (jo tikslų kodą/modelį) su jo parametrais;
5.1.8. užpildytas Pirkimo sąlygų 5 priedas „Informacija apie tiekėją (subtiekėją, subteikėją, subrangovą, kitą sutartinai veikiantį ūkio subjektą, kurio pajėgumais remiasi, gamintoją ar juos kontroliuojantį asmenį;
5.1.9. užpildytas Pirkimo sąlygų 6 priedas „Nacionalinio saugumo reikalavimų atitikties deklaracija“;
5.1.10.  užpildytas laisvos formos Pirkimo sąlygų 7 priedas „Prekių atitikimo kibernetinio saugumo reikalavimams deklaracija“ (kad siūlomos Prekės atitinka kibernetinio saugumo reikalavimus, taikomus kibernetinio saugumo subjektams, nurodytus Kibernetinio saugumo reikalavimų apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 "Dėl Lietuvos Respublikos kibernetinio saugumo įstatymo įgyvendinimo");
5.1.11. Tiekėjo laisvos formos deklaracija, patvirtinantį, kad gamintojas nėra paskelbęs žinios apie siūlomos programinės įrangos gamybos arba tobulinimo nutraukimą (pvz., angl. end of life time arba Discontinued).
5.1.12. kiti nurodyti dokumentai (jeigu reikalaujama).
5.2. Pasiūlymas gali būti pasirašytas fiziniu arba elektroniniu parašu. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. pateikiami elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių arba anglų kalbomis. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą.
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Bendra pasiūlymo kaina (sąnaudos) su PVM turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio.
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

[bookmark: _Toc164173049]6.	Pasiūlymo galiojimo užtikrinimas
6.1.	Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

7. [bookmark: _Toc15392775][bookmark: _Toc164173050]Pasiūlymų vertinimas
7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama pasiūlyme (Pirkimo sąlygų 3 priede).
7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
7.3. [bookmark: _Hlk164670947]Perkančioji organizacija atmes tiekėjo pasiūlymą, jeigu kartu su pasiūlymu nebus pateikta užpildyta siūlomų prekių atitikimo techniniams reikalavimams lentelė (pateikiama kartu su pasiūlymu).

8. [bookmark: _Ref39425999][bookmark: _Ref39426005][bookmark: _Toc126333937][bookmark: _Toc164173051]Sutarties sudarymas
8.1. Perkančioji organizacija sudaryti sutartį kviečia tą dalyvį, kurio pasiūlymas pripažintas laimėjusiu.
8.2. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos Pirkimo sąlygų 4 priede „Sutarties projektas“.
8.3. Pirkimo sutartis pasirašoma kvalifikuotu elektroniniu parašu.

[bookmark: _Toc137022250][bookmark: _Toc164173052]Pirkimo sąlygų 1 priedas „Terminai“

	Eil.
Nr.
	Veiksmas
	Data/Dienų Skaičius/ Laikas
(Lietuvos laiku)
	Pastabos

	1
	Pasiūlymų pateikimo terminas
	Nurodytas skelbime apie pirkimą
	Perkančioji organizacija turi teisę pratęsti pasiūlymų pateikimo terminą.

	2
	Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip:
	Likus 2 (dviem) darbo dienoms iki pasiūlymų pateikimo termino pabaigos.
	 

	3
	Perkančioji organizacija pirkimo dokumentų paaiškinimą, patikslinimą pateikia visiems dalyviams:
	Likus ne mažiau kaip 1 (vienai) darbo dienai iki pasiūlymų pateikimo termino pabaigos.
	Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. 


	4
	Pradinis susipažinimas su CVP IS priemonėmis gautais pasiūlymais
	Pradedamas ne anksčiau nei po 30 (trisdešimt) minučių po galutinių pasiūlymų pateikimo termino pabaigos
	

	5
	Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip
	90 (devyniasdešimt) dienų nuo pasiūlymų pateikimo galutinio termino pabaigos. 
	

	6.
	Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per
	NETAIKOMA
	

	7.
	Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per
	3 (tris) darbo dienas nuo sprendimo priėmimo dienos
	

	8.
	Dalyvis turi teisę pateikti pretenziją  perkančiajai organizacijai pateikti prašymą ar pareikšti ieškinį teismui ne vėliau kaip per
	5 (penkias) darbo dienas nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie  perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie  perkančiosios organizacijos priimtus sprendimus;
15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis.
	

	9.
	Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per
	6 (šešias) darbo dienas nuo pretenzijos gavimo dienos
	

	10.
	Jeigu  perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) 
	per 15 (penkiolika) dienų nuo dienos, kai  perkančioji organizacija turėjo raštu pranešti apie priimtą sprendimą 
	


[bookmark: _Toc137022251][bookmark: _Toc164173053]
image1.wmf

